NACRT PRIJEDLOGA

Temeljem članka 41. i 42. Zakona o lokalnim porezima („Narodne novine“ br. 115/16, 101/17 i 143/23) i članka 21. Statuta Grad Otoka (Sl. vjesnik Vukovarsko-srijemske županije br. 14/09, 4/13 i 6/18 i Službeni vjesnik Grada Otoka 02/20, 02/21, 03/21), Gradsko vijeće Grada Otoka na sjednici održanoj \_\_\_\_\_\_ 2023. godine donosi

**ODLUKU**

**o porezu na potrošnju**

Članak 1.

 Ovom Odlukom uvodi se porez na potrošnju, visina stope poreza na potrošnju i nadležno porezno tijelo za utvrđivanje i naplatu poreza.

Članak 2.

Porez na potrošnju prihod je proračuna Grada Otoka.

Članak 3.

Porez na potrošnju plaća se na potrošnju alkoholnih pića (vinjak, rakija i žestoka pića),prirodnih vina, piva i bezalkoholnih pića u ugostiteljskim objektima.

Članak 4.

Obveznik poreza na potrošnju je pravna i fizička osoba koja pruža ugostiteljske usluge prodaje pića na području Grada Otoka.

Članak 5.

Stopa poreza na potrošnju iznosi 3%.

Članak 6.

Grad Otok prenosi u cijelosti na Ministarstvo financija, Poreznu upravu poslove u svezi sa utvrđivanjem i uplatom poreza na potrošnju, sukladno prethodnoj suglasnosti ministra financija.

Članak 7.

Stupanjem na snagu ove Odluke prestaje važiti Odluka o porezima Grada Otoka („Narodne novine“ br. 72/17, 2/18 i 29/21, Službeni vjesnik Vukovarsko-srijemske županije br. 10/17, 20/17 i Službeni vjesnik Grada Otoka br. 3/21) .

Članak 8.

Ova Odluka objavit će se u Službenom vjesniku Grada Otoka, a stupa na snagu 1. siječnja 2024. godine.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD OTOK

GRADSKO VIJEĆE

KLASA: 415-02/23-01/05

URBROJ: 2196-3-01-23-1

Otok, \_\_\_\_\_\_\_\_\_\_\_\_\_

PREDSJEDNIK GRADSKOG VIJEĆA

 Stjepan Topalović